Titlar på originalane:

I skuggan av en hare

Hüzün eller Den hopfällbara näsan

© Björner Torsson

© Det Norske Samlaget 2020

www.samlaget.no

OMSLAG: Magnus Osnes

Epubproduksjon: Epub.dk

ISBN 978-82-340-0214-4

Om denne boka

Eit stadig foranderleg bygg Den svenske poeten Björner Torsson har gjennom 50 år stått støtt på ein plass heilt for seg sjølv. Med dobbeltutgivinga av samlingane I skuggen av ein hare (2001) og Hüzün eller Den samanleggberre nasen (2012) blir han utgitt på norsk for første gong.

Torssons dikt er i stadig rørsle, med høg energi og ein heilt eigen logikk og sans for absurditetar og det skapande potensialet i språket. Dei er leikande, opprørske og burleske samstundes som det ofte finst ein tydeleg understraum av melankoli og sorg i dei.

Å lese den arkitektutdanna Björner Torsson kan vere som å vere inne i eit bygg av Hans Escher («men dette går då ikkje an!»), før ein i neste augneblink snarare må tenke på Kurt Schwitters’ Merzbau. Vi ser nærmast dikt bli til framfor nasen på oss: først presist oppbygde gjennom sterk sanselegdom, innfall og uventa bilde – i neste augneblink rivne ned eller korrigerte gjennom avbrot og distraksjonar. Dei skal alltid vidare. Til saman utgjer dei eit byggverk som, nettopp fordi det nektar å stivne i ei form, står støtt på ein plass heilt for seg sjølv.

Gjendikta frå svensk av Gunstein Bakke.

Etterord ved poeten Dan Gustavsson.

BJÖRNER TORSSON × 2

I skuggen av ein hare
og
Hüzün eller Den samanleggbare nasen

Frå svensk ved Gunstein Bakke

Oslo 2020

INNHALD

I skuggen av ein hare

Hüzün eller Den samanleggbare nasen

Notar

Etterord ved Dan Gustavsson

I skuggen av ein hare

(2001)

Distriktslandmålar T. Sventon-Lundin såg seg aktsamt rundt til alle kantar. Det fanst folk rundt omkring. Det var uråd å hive på seg ein beskyttande burnus utan å bli sett av heile stallen.

Nett då kom til alt hell eit par elefantar labbande forbi i gangen, og det finst knapt noko dyr som skuggar betre. Ein har rekna ut at ein einaste fullvaksen elefant kan skugge for opptil tre dusin landmålarar. (For samanlikninga si skuld kan det nemnast at eit såpass omfangsrikt dyr som kamelen knapt skuggar tredelen, medan for eksempel sebraen neppe vil skugge for meir enn eit lite fåtal, som dessutan må stå samankrøkte. Dekningsgraden til løva har det av praktiske årsaker ikkje vore råd å seie noko sikkert om.)

Åke Holmberg: Ture Sventon och Isabella